cyanic-selkie/wikianc huggingface dataset:
Mulåsen naturreservat
Flere sjeldne og utrydningstruede arter har tilhold i naturreservatet, også en sjelden rovfugl holder til i Mulåsen. Barlind vokser spredt i området. Det er en markert gravrøys i reservatet. Like ved gravrøysa er det funnet en stor og tydelig heksering med svart trompetsopp. Heksering blir dannet ved at soppens underjordiske mycel vokser utover i sirkler, og dør innenfra. Under andre verdenskrig var brattskrenten mot Mulvika skjulested for tyske krigsskip. Her var krigsskipene nesten utilgjengelige for allierte bombefly.
Verneformål- Spesielt naturområde - edelløvskog, sjeldne arter.
Akseldrevet sykkel
En akseldrevet sykkel er en sykkel hvor en drivaksling brukes for å overføre kraft fra kranken til navet. Det er en type kjedeløst drivverk. Akseldrevne sykler ble introdusert i 1880-årene, men ble for det meste fortrengt av kjededrevne sykler på grunn av girområdene som var mulig med drev og kjedegir. Rundt 2000 har fremskritt i teknologi gjort at et lite antall moderne akseldrevne sykler har blitt introdusert.
Den 90-graders endringen av drivplanet som skjer i kranken og på nytt i baknavet gjøres vanligvis med vinkeldrev for høyest mulig effisiens, men det er også mulig å bruke andre mekanismer som for eksempel hobsonledd (en type type homokinetisk ledd), snekkedrev eller vinkelrette spiralgir.
Drivakslinger brukes ofte sammen med navgir som er et innvendig girsystem plassert inni baknavet. Produsenter av navgir som er egnet for bruk med akseldrift inkluderer Shimano, SRAM, Rohloff, Sturmey-Archer og NuVinci.
Historie
De to første akseldrevene syklene antas å ha blitt oppfunnet uavhengig av hverandre i USA og Storbritannia. I 1880 laget Thomas Moore trehjulssykkelen Orbicycle med akseldrift. I 1890 utviklet A. Fearnhead i Nord-London en akseldrevet sykkel, og fikk patent på den i 1891 oktober. På prototypen gikk akslingen i et rør over kjedestaget, men ble senere integrert i selve kjedestaget. I USA søkte Walter Stillman patent på en akseldrevet sykkel i desember 1890.
Akseldriften ble ikke godt mottatt i Storbritannia, og i 1894 skal britiske A. Fearnhead ha tatt med teknologien til USA hvor Oberst Pope fra firmaet Columbia kjøpte de eksklusive amerikanske rettighetene. De britiske produsentene tok seg senere opp, og Humber Cycles satset tungt. Professor Archibald Sharp, en av de meste kjente viktorianske sykkelingeniørene, skrev i 1896-boken "Bicycles and Tricycles" at Fearnhead-mekanismen kunne komme til å erstatte kjededrift dersom de kunne lages nøyaktig og billig av maskiner, men at tennene på vinkeldrevene den gangen ikke kunne freses nøyaktig nok til at de var et praktisk alternativ.
I 1893 i USA ble akseldrevne sykler laget av League Cycle Company. Like etter markedsførte det franske selskapet Metropole sin Acatane. I 1897 begynte Columbia aggressivt å markedsføre chainless sykkel den hadde anskaffet fra League Cycle Company. Akseldrevne sykler hadde en viss popularitet i 1898 og 1899, men solgte mye mindre enn vanlige sykler først og fremst på grunn av de høye kostnadene. De var også noe mindre effisiente enn vanlige sykler, med omtrent 8% tap, delvis på grunn av begrensninger i datidens produksjonsteknologi. Bakhjulet var også vanskeligere å ta av for å skifte dekk. Mange av disse manglene har blitt løst i det siste århundret.
I 1902 solgte Hill-Climber Mfg. Company en 3-girs akseldrevet sykkel der giringen ble implementert med tre sett med vinkeldrev. Siden på 1900-tallet døde stort sett akseldrevne sykler ut som produkt.
På 2000-tallet er det et nisjemarked for akseldrevne sykler, særlig markedsført mot pendlere, og en rekke produsenter har tilbudt dem enten som tilvalg eller hovedprodukt. Noen eksempler på kjente produsenter er danske Biomega og nederlandske Brik. Ifølge Brik har deres drivlinje 3-4% energitap, som er sammenlignbart med 2% på en optimert og nysmørt kjededrift.
Sammenligning av aksel- og kjededrift
En fordel med akseldrift er at de er driftsstabile over sin levetid med jevn effisiens og ytelse, uten særlige krav om justering eller vedlikehold.
Ulemper er at effisiensen har vært noe lavere sammenlignet med et godt vedlikehold og riktig smurt kjede, muligens på grunn av utilstrekkelig presis produksjon eller tilpasning av vinkeldrevene. Akseldrevne sykler har også historisk vært mer komplekse å demontere for lapping av dekk, og produksjonskostnadene har tradisjonelt vært høyere.
En grunnleggende teknisk utfordring og årsak til noen av utfordringene med akseldrevne sykler er at vinkeldrevene må ha relativt små diametre for å kunne stilles på skrå, hvilket gir drevene betydelig mindre diameter sammenlignet med typisk kjededrift. Mindre diameter stiller høyere krav til produksjonskvalitet, og blir mer følsomt for slitasje.
Siden akseldrift ofte krever navgir dersom man vil ha flere får man også fordelene og ulempene forbundet med slike mekanismer (herunder god levetid, men ytterligere redusert effisiens).
Ved å i stedet bruke kjededrift med et helt lukket kjedehus (innvendig kjededrift) kan man oppnå de fleste av fordelene med akseldrift. Noen av de andre fordelene som akseldrift gir, som for eksempel beskyttelse av klær, kan oppfylles ved bruk av kjedeskjerm. Det reduserte behovet for vedlikehold og justering av akseldrevne sykler gjelder også i lignende grad for navgirede sykler med enten kjededrift eller beltedrift. Ikke alle navgirsystemer er kompatible med akseldrift.
Radiator (kjøretøy)
For radiator til boligoppvarming, se Radiator (boligoppvarming) En radiator er en varmeveksler som brukes i forbrenningsmotorer med væskekjøling. I forbrenningskammeret kommer temperaturen i over 1500°C og kjøling er nødvendig for at motoren ikke skal bli ødelagt for eksempel ved at smøreoljen brenner. Alternativet til væskekjøling er luftkjøling der kjølingen skjer ved luftens direkte kontakt med motorblokk og topplokk, for at luftstrømmen skal få bedre kontakt blir slike motorer utstyrt med kjøleribber. Luft er en dårlig varmeleder og har liten varmekapasitet sammenlignet med vann. Luftkjøling fungerer godt under fart og med middels belastning, og systemet er enkelt og driftssikkert. Ved stor belastning og liten hastighet, for eksempel i motbakker, kan luftkjøling være utilstrekkelig. Luftkjøling ble blant annet brukt på Volkswagen 1200 boksermotorer og hekkmotorer. Luftkjøling var mer utbredt i tidlige bilmotorer, og nå er vanlig i små motorer til gressklipper og mopeder.
I kjøretøy med væskekjøling brukes også kjølevæsken til å varme opp kupeen med en egen liten radiator. En luftkjølt motor gir lite varme til kupeen når det trengs mest. Godt over 10 % av motorens effekt kan gå med til å drive kjøleviften i en luftkjølt motor. Luftkjølte motorer veier mindre og støyer mer enn væskekjølte. Luftkjølte motorer varmes raskere opp til arbeidstemperatur og kan arbeide på høyere temperatur fordi de ikke er begrenset av kjølevæskens kokepunkt. Motorens kjølesystemet kan ta unna så mye som 30 % av energien omsatt i motoren.
En pumpe på motoren pumper kjølemiddel (vann eventuelt tilsatt frostvæske) gjennom en radiator hvor det avkjøles og går tilbake til motoren. Ved et tidspunkt da kjøretøyet står stille, brukes en vifte for å skape luftsirkulasjon. Radiatorer lages ofte av kobber eller aluminium. Kjølemiddelet sirkulerer i gjennom kanaler i motorblokken og i topplokket (kanalene er konsentrert rundt ventilene og toppen av sylinderne) før det sendes til toppen av radiatoren for avkjøling. Fra bunnen av radiatoren hentes kjølemiddel tilbake til motoren. Det er omkring 5-10 liter kjølevæske i motoren i en vanlig personbil. Tilstrekkelig kjøling krever at kjølevæsken sirkulerer flere tusen ganger i timen. Ved stort volum på kjølevæsken vil det på grunn av at væsken utvider seg med temperaturen være stor forskjell i væskenivå i varm og kald motor. Mange motorer har en ekspansjonstank ved siden av radiatoren der nivået varierer med temperaturen. Et trykklokk på radiatoren eller på ekspansjonstanken kan slippe ut overtrykk i kjølesystemet.
Viften kan enten drives av en elmotor, eller av vifteremmen. Ved denne løsningen drives vifteremmen av vannpumpen. Den kan enten være og kobles til og fra med en termostat. På tidlige bilmotorer ble vifteremmen drevet av veivakselen slik at økende turtall på motoren ga mer sirkulasjon av kjølevæske. Tidligere var det vanlig at viften var festet på vannpumpens aksling slik at disse to gikk med samme turtall. I tillegg til viften blir radiatoren avkjølt av vind skapt av kjøretøyets hastighet. Luften strømmer fra radiatoren over motorblokken og kjøler denne utvendig. Radiatoren er vanligvis plassert foran motoren for god luftgjennomstrømning.
I de aller fleste nye personbiler er vifteremmen drevet av en elmotor. Dette reduserer brennstoffbruket og gjør kjøretøyet stillere. I lastebiler og busser er det stadig mer vanlig at viften er montert på vannpumpehjulet, dog alltid med en termostat. Kjølemiddelet drives normalt rundt av en vannpumpe. Pumpen er vanligvis montert foran på motorblokken og er vanligvis en sentrifugalpumpe. I bilismens barndom, f.eks T-Forden var det ingen kjølavannspumpe. Her sirkulerte vannet ved hjelp av termosifogenprinsippet. Det varme vannet steg opp til radiatortoppen, ble ledet gjennom radiatoren, avkjølt og gikk tilbake til motoren. Før det ble vanlig med kjølevæske, eller tilsetting av glykol i kjølevannet, var det nødvendig å tappe radiatoren på vinterstid for å hindre at den ble skadet og frostsprengt. Om uhellet likevel var ute var et kjerringråd å tilsette kjølevannet hestemøkk som en midlertidig løsning. Fibrene i hestemøkken ville i noen grad tette den frostsprengte radiatoren.
En del motorer som belastes hardt har egen kjøling av motoroljen. Motoroljen sirkulerer da gjennom en separat radiator på samme måte som kjølevæskens radiator.
Monika Schachl
Monika Schachl (født 21. april 1978) er en østerriksk terrengsyklist.
Kim Noguera Gabrielli
Kim Noguera Gabrielli (født 1980) er vokst opp på Nøtterøy i Vestfold. Han er administrerende direktør i UN Global Compact Norge, som er FNs organisasjon for bærekraftig næringsliv.
Gabrielli er også programleder for podkasten «Fremtidens Næringsliv» sammen med Øystein Søreide. Podkasten utgis av UN Global Compact Norge og Abelia.
Taragarh fort
Det nå falleferdige chauhan-festningen, overgrodd med vegetasjon, ble bygget i 1354 på en bratt fjellside. Det er tre velkjente innganger til festningen, alle med eget navn: Lakshmi Pol, Phuta Darwaza og Gagudi ki Phatak. De en gang imponerende inngangsportalene er nå i ruiner. I festningens velmaktsdager var det kjent for dets tunneler som gikk på kryss og tvers over hele fjellsiden, men er i dag utilgjengelige grunnet mangelen på kart. Det største slaget var på 1500-tallet, da stedets tårn, Bhim Burj, hadde montert en særdeles stor kanon som ble kalt for Garbh Gunjam, eller «livmorstorden».
Kim Noguera Gabrielli
Utdannelse
Han har mastergrad i språk (tysk og spansk), religionsvitenskap og internasjonal migrasjon fra Ludwig-Maximilians-Universität München. Han skrev masteroppgave om muslimers integrering i Europa. Han gikk på toppidrettslinja ved Sandefjord videregående skole og hadde håndball som idrett.
Taragarh fort
Festningen hadde store vannreservoarer som ble bygget for å lagre vann for innbyggerne i krisetider. Reservoarene var hogd ut av den fjellgrunnen rundt fortet. Rani Mahal er et lite palass i festningen som ble bygget for å huse herskernes hustruer og medhustruer. Det har imidlertid tap sin sjarm da dets storstilte vegg- og glassmalerier har helt svunnet hen. Festningen huser også Miran Saheb ki Dargha, bygget til minne av Miran Saheb, en tidligere guvernør av festningen og som mistet livet i forsvaret av den. Festningen ble erobret av Dara Shikoh og styrt som mughal subah (provins i Mogulriket) i tiden 1633-1776.
Kim Noguera Gabrielli
Karriere
Gabrielli har jobbet ti år i FN-organisasjoner inkludert UN Global Compact, UNICEF og UNESCO. Han jobbet i perioden 2012–2019 i UNICEF Norge, som blant annet assisterende generalsekretær og avdelingsdirektør for barns rettigheter og bærekraft. I den rollen fremforhandlet han den første avtalen mellom UNICEF og Norges Bank Investment Management (NBIM) om barns rettigheter i verdikjeder. Avtalen har resultert i globale retningslinjer for hvordan næringslivet kan integrere barns rettigheter i sitt bærekraftsarbeid. NBIM forvalter Statens pensjonsfond utland (SPU), også kjent som det norske Oljefondet. Han var også programleder for UNICEF Norges podkast «Bærekraftspodden«.
Han har også erfaring som internasjonal rådgiver i Norges idrettsforbund (2008–2012), fra UNICEFs hovedkontor i New York, Den norske ambassaden i Berlin, Amnesty International i Dublin og Røde Kors.
Gabrielli er sammen med Terje Andreas Eikemo initiativtakere bak forskningssenteret CHAIN – Centre for Global Health Inequalities Research ved NTNU. Forskningssenteret kobler ledende forskere innen samfunnsvitenskap og medisin med UNICEF s praktiske arbeid for å redusere sosial ulikhet på helsefeltet.
I E24-kåringen Ledertalentene 2020 ble Gabrielli utmerket på topp ti-listen i kategorien «Årets bærekraft» for arbeidet med Norges-kontoret til UN Global Compact og vintagebutikken Skogen Design. Han har erfaring som gründer og var med å starte vintagebutikken Skogen Design og Form Forlag.
Sammen med Stina Torjesen har han skrevet boken Sosialdemokratisk utenrikspolitikk i Trumps verden. Han har politisk erfaring fra Arbeiderpartiet, som medlem av Aps internasjonale utvalg nasjonalt, møtende vara i Oslo Arbeiderpartis styre, leder av Vålerenga og Ensjø Arbeiderpartilag, nestleder av Grønland, Tøyen, Gamlebyen Arbeiderpartilag og leder i Internasjonalt Forum i Oslo Ap. Internasjonalt Forum er et av Aps største lokallag med over 300 medlemmer og rundt 200 støttemedlemmer.
Han har også hatt en rekke verv i ulike ideelle organisasjoner, som bla. nestleder i Oslo Europeisk Ungdom og leder av det internasjonale utvalget til Røde Kors Ungdom. Gabrielli er ellers Norgesmester for junior og for videregående skoler i håndball, og har spilt på juniorlandslaget.
Spray (fotball)
I Norge ble fotballsprayen tatt i bruk i semifinalene i cupen for menn i 2014.
Tekniske data
Sprayboksen inneholder ca. 80 % vann, ca. 20 % butan og under 1 % surfaktant. Butanet ekspanderer under trykkforandringer, og det formes dermed små dråper av butan (fylt av vann) på gresset. Butanet fordamper etter kort tid, og kun vannet og surfaktantet ligger igjen. Alt forsvinner etter ca. ett minutt.
Brownsville
Brownsville er et stedsnavn som er i bruk i den angelsaksiske verden.
Karagöz-Hacivat
Karagöz (som betyr svartøye eller sigøyner på tyrkisk) og Hacivat (forkortet form for "Haci Cevat", som betyr "pilegrimen Cevat", også skrevet som Hacivad) er et tyrkisk skyggespill som stammer fra 1400-tallet.
Skyggespillet ble i 2009 inkludert i UNESCOs liste over "verdens kultur-og naturvernområder" (Verdensarven) som tyrkisk kulturarv. I den tyrkiske byen Bursa, hvor Karagöz og Hacivat stammer fra, finnes det et eget museum for skyggespillet. Den internasjonale figurteaterorganisasjonen UNIMAs avdeling i Bursa arrangerer, sammen med de lokale myndighetene i Bursa, en årlig festival der det vises både Karagöz-forestillinger og annet skyggespill.
Det kom på slutten av 1800-tallet også en gresk oppfølger, Karagiozis, som var basert på tyrkiske Karagöz, men etter hvert fikk et mer gresk preg.
I dag er Karagöz og Hacivat, ofte også bare referert som Karagöz-skyggespillet, fortsatt populært i forbindelse med ulike kulturelle arrangementer og i den islamske måneden ramadan, men ikke særlig synlig i det daglige liv.
Figurer og handling
Skyggespillet er sentrert rundt morsomme dialoger og diskusjoner mellom Karagöz og Hacivat. Karagöz er den folkelige, rappkjeftede karakteren som ikke er redd for å si det han vil. Han er også analfabet, men kommer til gjengjeld alltid med raske og morsomme replikker. Hacivat representerer den velutdannede, men noe blærete og overlegne overklassen. Han er alltid høflig og snakker poetisk, i motsetning til Karagöz. Han prøver å lære opp og forklare Karagöz forskjellige ting, men blir møtt med skarpe kommentarer og innimellom med et hodeslag eller to. Likevel er det Karagöz som er den mest populære skikkelsen.
I tillegg til disse hovedkarakterene finnes det også andre figurer og settinger, som den høye mannen Uzun Efe, stoffavhengige Kanbur Tiryaki, den flørtende damen Nigâr, med flere. Det tradisjonelle, tyrkiske skyggespill-universet omfatter også en rekke ikke-tyrkiske karakterer.
Film
I 2005 ble det laget en film om Karagöz Hacivat med tittelen Hacivat Karagöz Neden Öldürüldü (Hvorfor ble Hacivat og Karagöz drept?). Flere kjente skuespillere spilte i den litt over to timer lange filmen, som rask ble veldig populær i Tyrkia. Filmen har nå en IMDB-score på 7,5/10. Filmen vant tre priser på Antalya Internasjonale Filmfestival i 2006.
Den bayerske armé
Den bayerske armé var den stående arméen i Bayern fra 1682 til 1919, det vil si i de periodene Bayern utgjorde Kurfyrstedømmet Bayern og Kongeriket Bayern. Bayern var i denne perioden først et kurfyrstedømme innenfor Det tysk-romerske rike frem til 1806, deretter et suverent kongerike fra 1806. Fra 1871 inngikk Kongeriket Bayern som forbundsstat i føderasjonen Tyskland, men beholdt suvereniteten på blant annet det militære området og hadde sitt eget helt separate militærvesen og forsvarsdepartement. Først i 1919 ble den militære suvereniteten overført til den føderale regjeringen i Tyskland. Den bayerske armé opphørte da å eksistere som selvstendig militærvesen og dets enheter ble innlemmet i Reichswehr, det nye føderale forsvaret. I denne forstand kan Den bayerske armé ses som en av mange forløpere til det nåværende tyske forsvaret Bundeswehr, i alle fall hva angår dets virksomhet i Bayern.
Ellen Wilkinson
Ellen Cicely Wilkinson (født 8. oktober 1891, død 6. februar 1947) var en britisk forfatter og politiker fra Labour Party (Arbeiderpartiet) og stortingsrepresentant for Middlesbrough i North Yorkshire i England og senere for Jarrow på Tyneside. Hun var den første britiske kvinne som ble valgt inn i det britiske parlamentet.
Liv og virke
Wilkinson ble født i Ardwick i Manchester, som datter av Richard Wilkinson og Ellen Wood, begge metodister. Richard Wilkinson var ansatt som tekstilarbeider i Manchester, ble deretter kontorarbeider i et forsikringsselskap. Ellen vant flere stipendiater og var således i stand til å ta en utdannelse. I 1910 ble hun student ved Universitetet i Manchester, hvor hun studerte historie. Hun var en meget liten kvinne, under fem fot høy, med kraftig rødt hår, blek hud og intenst blå øyne.
Wilkinson utviklet interesse for sosialisme etter å ha lest Merrie England (1893) av Robert Blatchford, en innflytelsesrik essaysamling om sosialisme. Da hun var 16 år meldte hun seg inn i Det uavhengige arbeiderpartiet, et parti som i årene 1906–1932 var en uavhengig en partifraksjon innen og ved siden av Labour Party. På universitet ble aktiv i ulike organisasjoner, blant annet Fabian Society og Nasjonalunionen for kvinners suffragettsamfunn, en kvinnesaksforening, og som hun ble organisator for i 1913. I 1915 ble hun den første kvinne som organiserte en fagforening. Hun var også med på å opprette det britiske kommunistpartiet i 1920 og deltok ved konferansen til den røde internasjonale av fagforeninger i Moskva i 1921, men gikk ut av partiet tidlig i 1924.
Hun var også aktiv i lokalpolitikken og ble i 1923 valgt inn i byrådet i Manchester. Hun var aktiv i generalstreiken i Storbritannia 1926 og som følge av parlamentsvalget i 1929 utpekte statsminister Ramsay MacDonald henne som parlaments sekretær for helsedepartementet. Hun tapte sitt sete i 1931, og henga seg da til et forfatterskap, blant annet en roman, The Division Bell Mystery. I valget 1935 var hun tilbake for valgkretsen Jarrow. Under Winston Churchills kombinerte krigsregjering ble Wilkinson utpekt til parlamentarisk sekretær for ministeriet for pensjoner, og senere gikk hun med Herbert Morrison til Home Office, det britiske innenriksdepartementet, hvor hun var ansvarlig var beskyttelsesrom. Som følge av Labours seier i valget i 1945 ble hun utpekt av statsminister Clement Attlee til utdannelseminister, den første kvinne som hold denne posisjonen i Storbritannia. Hennes plan om å øke obligatorisk skolegang til 16 år ble oppgitt da regjeringen slo fast at det ville bli for kostbart. Imidlertid greide hun å overtale parlamentet til gi gratis melk til alle britiske skolebarn.
Personlig liv
Wilkinson ble knyttet til Labour-politikerne John Jagger (1872–1942) og Herbert Morrison (1888–1965), sistnevnte var da adskilt fra sin hustru. Det er usannsynlig at hun eller Morrison ville ha blitt utnevnt om deres langvarige affære var blitt offentlig kjent. Ingen av Wilkinsons forhold førte til ekteskap, noe som etterlot henne, i henhold til en kommentar, «skuffet i sitt følelsesmessige liv».
Fyrstinne av Asturias
Tittelen ble til i 1388 i forbindelse med ekteskapet mellom tronfølger Henrik av Castilla og Katarina av Lancaster. Den ble opprettet etter fransk forbilde, med egen tittel for kronprinsen, og tok mønster av tittelen for den engelske tronfølgeren, fyrsten av Wales. Tittelen har siden vært i bruk i forskjellige perioder og av ulike dynastier. Spanias grunnlov fra 1978 bestemmer at tronfølgeren har tittelen fyrste av Asturias.
Den nåværende tronarvingen er Leonor av Spania, født 2005.
Tirynthia
Tirynthia er en slekt av sommerfugler som tilhører familien smygere (Hesperiidae).
Utseende
Middelsstore (vingespenn ca. 30 millimeter), brune smygere. Vingene har hvite flekker som på bakvingen danner et tverrbånd.
Levevis
Larvene lever trolig på gress og halvgress.
Utbredelse
Slekten er utbredt i Mellom- og Sør-Amerika, fra Mexico i nord til Argentina i sør.
Bembidion fellmanni
Systematikken innen slekten Bembidion er uavklart, enkelte deler slekten opp i flere slekter, mens andre plasserer artene i underslekter.
Utbredelse
Bembidion fellmanni finnes i nesten hele Europa, østover til Kirgisistan. Den er også registrert fra Norge.
Utseende
Bembidion fellmanni er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.
Levevis
Bembidion fellmanni tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Moritz Milatz
Moritz Milatz (født 24. juni 1982) er en tysk terrengsyklist.
Hans P. Rustand
Hans Pedersen Rustand (1843–1922) var en norsk gårdbruker, trelasthandler, politiker og sparebank-direktør.
Han var gårdbruker på gården Rustand på Fiskum i Øvre Eiker kommune. I nesten 30 år var han medlem av kommunestyret, han satt 17 år i formannskapet og var ordfører i tre perioder. I perioden 1906–1909 representerte han Buskerud liberale samlingsparti på Stortinget.
Ved siden av gårdsdriften drev Hans P. Rustand som trelasthandler, og han var medeier i Kongsberg Dampsag. Seinere startet han eget trelastfirma på Kongsberg. Dessuten satt han i direksjonen for Ekers sparebank i 40 år, fra 1883 og fram til sin død. Fra 1895 var han også bankens administrerende direktør.
Alt i 1877 ble Rustand valgt inn i herredsstyret som representant for Fiskum sogn, og han ble gjenvalgt 11 ganger, slik at han satt der sammenhengende til 1902. Fra 1884 var han enten medlem eller suppleant i formannskapet.
Etter 1909 trappet Hans P. Rustand ned den politiske aktiviteten, men han fortsatte som administrerende direktør for Ekers sparebank, en stilling han hadde fra 1895 til 1917.
Hurum historielag
Hurum historielag ble stifta 5. mai 1948 og har som formål å fremme interessen for slekts-, lokalhistorie og kulturvern, samle inn og ta vare på Hurums historie, samt vern av fortidsminner og kulturminner av alle slag i kommunen.
I 1988, og sammenhengende fra 1993 til 2009, gav historielaget ut årsskriftet Hudrimar. Fra 1996 begynte laget å utgi Årbok for Hurum, først i samarbeid med Hurum kommune, og på egenhånd fra 2004. Utgivelsen av årboka er en av lagets hovedinntektskilder.
Historielaget var ansvarlig for å få satt opp en minnestein over leiren for russiske krigsfanger på Sætreskauen under 2. verdenskrig i 1988. Den ble avduka under en minnehøytidelighet med den sovjetiske marineattaché Evgenij Smirnoff tilstede 8. mai samme år. Den 24. september 1989 fikk laget også avduka en minnestein over Hurumulykken i 1949.
Historielagets virksomhet
Hurum historielag bedriver mange forskjellige virksomheter:
Fyrste av Viana
Fyrste av Viana er en tittel for arvingen til Navarras trone, senere også tilknyttet Spanias krone.
Sergi Samper
Sergi Samper Montaña (født 20. januar 1995) er en spansk fotballspiller som spiller for den japanske klubben Vissel Kobe.
Samper er født i Barcelona og har hele karrieren spilt for klubbens aldersbestemte lag. Han debuterte for førstelaget i september 2014, i en mesterligakamp mot APOEL FC. 12. mars 2016 fikk han sin debut i La Liga, i hjemmekampen mot Getafe CF da han kom inn som innbytter for Andres Iniesta i andre omgang.
19. juli 2016 skrev Samper under en fireårskontrakt for Barcelonas førstelag. Etter sesongstart ble han lånt ut til Granada for resten av 2016/2017-sesongen.
Gottfried August Homilius
Gottfried August Homilius (født 2. februar 1714 i Rosenthal (Sachsen), død 2. juni 1785 i Dresden) var en tysk komponist.
Peter Wilhelm Forchhammer
Peter Wilhelm Forchhammer (født 23. oktober 1801 i Husum i hertugdømmet Slesvig som var regjert av Danmark, død 8. januar 1894 i Kiel) var en tysk arkeolog. Han var bror av Johan Georg Forchhammer.
Gottfried August Homilius
Homilius, som var elev av Johann Sebastian Bach og lærer for Johann Adam Hiller, ble 1742 organist ved Frauenkirche i Dresden og 1755 kantor i Kreuzschule samme sted.
Homilius var i sin samtid og også senere en populær kirkemusikkomponist. Han utga blant annet en pasjonskantate (1775), juleoratoriet Die Freude der Hirten (1777) og Sechs deutsche Arien (1786).
Peter Wilhelm Forchhammer
Forchhammer, som var professor i Kiel og foretok flere lange reiser. I årene 1829–1834 og 1838–1840 besøkte han Italia, Hellas, Lilleasia og Egypt og skildret sine inntrykk fra disse reisene i bøker av topografisk og mytologisk innehold. Forchhammers oppfattning av mytenes bydning er at gudene og heroer representerer naturmakter og naturlige prosesser, luftens og vannets endringer med mere.
Polen under EM i friidrett 1958
Polen deltok med 49 utøvere under EM i friidrett 1958 som ble arrangert 19.–24. august 1958 i Stockholm. Utøverne fra Polen tok tolv medaljer under mesterskapet.
Rasmus L. Næss
Rasmus Larsen Næss (født 6. januar 1844, død 28. august 1916) var gårdbruker og lokalpolitiker, og levde fra 1844 til 1916. Han bodde det meste av livet på gården Neset i Øvre Eiker, som han eide fra 1880 og fram til sin død. Han var medlem av herredsstyret fra 1882 til 1911 og ordfører i Øvre Eiker kommune fra 1902 til 1904. I perioden 1889-91 var han vararepresentant til Stortinget. Dessuten satt han i mange år i styrene for Ekers sparebank og Skotselv meieri.
Wallengrenia
Wallengrenia er en slekt av sommerfugler som tilhører familien smygere (Hesperiidae).
Rasmus L. Næss
I tillegg til å drive gård var Rasmus i flere år tilsynsmann for Riksforsikringen, og han var medlem av direksjonen i Ekers sparebank i 18 år og satt 25 år i styret for Skotselv Meieri. Han ble valgt inn i Eikers herredsstyre fra Bakke sogn i 1882 og gjenvalgt 12 ganger som kommunestyrerepresentant i Øvre Eiker. Til sammen satt han 29 år i kommunestyret, og i fire av disse periodene var han medlem av formannskapet. I perioden 1889-91 var han vararepresentant på Stortinget, og han var ordfører i Øvre Eiker fra 1902 til 1904.
Wallengrenia
Utseende
Nokså små (vingespenn ca. 25-30 millimeter), brunlige smygere. Vingene kan være ensfarget brune eller ha større eller mindre brunoransje partier, med eller uten små, hvite flekker. Som vanlig hos Hesperiini er det vanskelig å bestemme slekten ut frå ytre utseende alene.
Rasmus L. Næss
Rasmus Næss kom inn i lokalpolitikken før den ble preget av politiske partier, og partitilhørigheten hans var skiftende gjennom hele hans politiske løpebane. Han sognet til Venstre, og ved kommunevalget i 1899 sto han på Moderate Venstres liste. Tre år seinere sluttet han seg imidlertid til det rene Venstre, og han ble da valgt til ordfører for perioden 1902-1904. I neste periode ble han valgt inn på en tverrpolitisk fellesliste fra Bakke, som ikke var tilsluttet det nye Samlingspartiet, men ved valget i 1907 ble han nominert på tredjeplass av Det Liberale Samlingspartiet i Bakke og gjenvalgt til herredsstyret en trettende og siste periode. Da denne perioden var over i 1911, trakk han seg tilbake fra politikken.
Wallengrenia
Levevis
Larvene lever på ulike gress.
Rasmus L. Næss
Rasmus L. Næss døde den 28. august i 1916 og ble gravlagt ved Bakke kirke.
Wallengrenia
Utbredelse
Slekten er utbredt i Amerika, fra det østlige Canada i nord til Argentina i sør.
NHL Entry Draft 2014
NHL Entry Draft 2014 var den 52. NHL Entry Draften. Den ble avholdt i Wells Fargo Center i Philadelphia, Pennsylvania. De tre første valgene var Aaron Ekblad, Sam Reinhart og Leon Draisaitl.
Étienne Aymonier
Étienne Aymonier (født 26. februar 1844 i Le Chatelard i Savoie i Frankrike, død 21. januar 1929 i Paris) var en fransk språkforsker og arkeolog.
Aymonier ble i 1882 stattholder i Kambodsja, i 1888 direktør for den franske kolonialskolen i Paris. Aymonier har blitt kjent som en av de fremste kjennere av det Fransk Indokina, først og fremst Kambodsjas språk og kultur. Aumoniner utga Dictionarire français-cambodgien (1874), Dictionnaire cambodgien-français (1895), Epigraphie cambodgienne (1885), Voyage dans le Laos (2 bind, 1895-97), og framfor alt det store sammenfattende verket Le Cambodge (3 bind, 1900-04) og sammen med Antoine Cabaton den viktige Dictionnaire čam-français (1906).
Muammer Yildiz
Muammer Yildiz (født 23. oktober 1981) er en tyrkisk terrengsyklist.
Brownsville (Tennessee)
Brownsville er en administrasjonssenteret i Haywood County i Tennessee i US. Ved folketellingen i 2010 hadde byen 10,292 innbyggere, mens det ble registrert 9,788 i 2020-tellingen.
Stedet er oppkalt efter general Jacob Jennings Brown, en offiser som deltok i 1812-krigen.
Michael Weiss
Michael Weiss (født 17. januar 1981) er en østerriksk terrengsyklist.
Ozotroctes
Ozotroctes er en gruppe av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, brun- eller gråaktige trebukker, forholdsvis tettbygde med kraftige bein. Antennene er omtrent så lange som kroppen. Pronotum er nærmest tønneformet med en pigg litt bakenfor midten av siden.
Levevis
Larvene lever i død ved.
Utbredelse
Slekten er utbredt i det nordlige Sør-Amerika (Fransk Guyana, nordlige Brasil, Ecuador).
Kevin Gulliksen
Kevin Maagerø Gulliksen (født 9. november 1996 i Oslo) er en norsk håndballspiller fra Oppsal, som spiller for den tyske klubben og det norske herrelandslaget. Han spilte på Norges lag som tok sølv i VM 2019 og bronse i EM 2020.
Klubb
Gulliksen tilbrakte sine år som junior i Oppsal. Der vant han en rekke nasjonale titler med 1996-laget.
Gulliksen startet sin håndballkarriere i før han i 2014 meldte overgang til. I 2017 signerte han en 2-årskontrakt med den norske serielederen.
I 2018 flyttet Gulliksen til Tyskland og skrev under for Bundesligaklubben. I 2021 gikk han til Frisch Auf Göppingen i byen Göppingen i Baden-Württemberg.
Landslag
8. juni 2017 fikk Gulliksen sin debut for det norske landslaget og ble tatt ut i bruttotroppen til Håndball-VM 2017, men var ikke blant de 16 utvalgte. To år senere fikk han sin mesterskapsdebut i Håndball-VM 2019 der Norge tok sølv. Han spilte også i EM 2020 der Norge tok bronse.
Romania under EM i friidrett 1962
Romania deltok med 18 utøvere under EM i friidrett 1962 som ble arrangert 12.–16. september 1962 i Beograd. Utøverne fra Romania tok fire medaljer under mesterskapet.
Carsten Jacobson
Carsten Jacobson (født 22. juni 1955 i Hamburg) er en tysk generalløytnant. Fra 2015 er han nestkommanderende i Deutsches Heer. Han har tidligere hatt en rekke oppdrag internasjonalt, blant annet som talsmann for NATO-styrken ISAF i Afghanistan og deretter som ISAFs nestkommanderende.
Jacobson ble ansatt som yrkessoldat i Bundeswehr i 1974. Han ble utdannet generalstabsoffiser fra 1986 til 1988 og studerte deretter i to år ved den britiske hærens Staff College, Camberley fra 1990 til 1992. Han tjenestegjorde i SFOR-styrken i Bosnia-Hercegovina fra 1997 til 1998 og i KFOR-styrken i 1999. Fra 2001 til 2005 var han hærattaché ved Tysklands ambassade i Washington, D.C. I 2006 ble han brigadegeneral og fra 2007 var han Commander Rear Support Command ved NATOs Allied Rapid Reaction Corps. Han ble generalløytnant i 2014.
Han er gift med britiske Sally Jane McBride og de har to sønner.
Propantodice
Propantodice er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, slank, lysbrun trebukk. Antennene er noe lengre enn kroppen. Oversiden er kledt med fine, korte hår. Pronotum er tønneformet, mye smalere enn dekkvingene. Dekkvingene er parallellsidige med en pileformet, lys tegning.
Flavia Solva
Flavia Solva var en romersk by sør for dagens by Leibnitz i den østerrikske delstaten Steiermark. I dag er deler av byens fundament utgravd og funnene er utstilte i museumspaviljongen ved siden av utgravningsfeltet.
Flavia Solva ble grunnlagt ved elven Sulm i kongeriket Noricum som Sulpa. I 15 f.Kr. okkuperte romerske styrker Noricum, som så ble romersk provins omkring 45 e.Kr. I 69 ble Solva opphøyd til bystatus av keiser Titus Flavius Vespasianus, og den fikk det nye navnet municipium Flavia Solva. Den var da en av ni byer i provinsen Noricum og sentrum for dagens Steiermark. Dens betydning gjenspeiles også i at byen hadde et amfiteater.
I 170 e.Kr. invaderte markomannere og quadere provinsen Noricum og ødele byen. Den ble så gjenoppbygd. Omkring 400 begynte folkevandringstiden og også Flavia Solva ble rammet. Byen ble plyndet og delvis lagt øde, men befolkningen ble boende fram til slutten av 400-tallet, da provinsen ble oppgitt av romerne, hvorpå Flavia Solva ble forlatt og overlatt til forfallet.
I 1877–1878 kom de første vitenskapelige utgravninger. Ytterligere utgravninger ble foretatt 1911–1918 og fra og med 1950.
Lasse Hallström
Lasse Hallström (født 2. juni 1946) er en svensk filmregissør. Hans mest kjente filmer er blant annet Hva er i veien med Gilbert Grape?, Mitt liv som hund og Sjokolade. Hallström har vært nominert til Oscar tre ganger.
Biografi
Det var faren, en amatørfilmskaper, som inspirerte Hallström til å jobbe med film, og allerede som tiåring lagde han en ti minutter lang thriller-film kalt «The Ghost Thief». I 1970 begynte han i lære som fjernsynsprodusent, og det var på denne tiden han ble spurt om å lage musikkvideoer for den svenske pop-gruppa ABBA, noe som ifølge dem selv bidro til gruppas popularitet. Dette resulterte også i filmen ABBA: The Movie fra 1977.
Hans første lange spillefilm En kille och en tjej kom ut i 1975, men det var først i 1985 med filmen Mitt liv som hund at han fikk internasjonal oppmerksomhet for sitt arbeid. Filmen skaffet ham en Oscar-nominasjon for Beste Regi og Beste Adapterte Manus.
I 1999 ble han igjen nominert til Oscar, denne gangen for Beste Film med Ciderhusreglerna, en adapsjon av John Irvings bok. Nominasjonen ble fulgt opp året etter med Chocolat med Johnny Depp og Juliette Binoche.
The Du Pont Story
The Du Pont Story er en amerikansk historisk dramafilm fra 1951 regissert av William J. Thiele. Manuset ble skrevet av William S. Dutton, Francis P. Scannell og William J. Thiele. I rollene ses blant andre Eduard Franz, Marcel Journet og Sigrid Gurie.
Innspillingsfakta
Filmen ble spilt inn i 1950.
Fakta om filmen
Rulleteksten på slutten blir avsluttet med Du Pont-selskapets berømte motto: «Du Pont, bedre ting for bedre liv...gjennom kjemi.»
Selv om opphavsrettsdokumenter oppgav at filmens spilletid var på 1 time og 28 minutter, var en visningskopi 1 time og 12 minutter lang, den samme tiden som ble oppgitt i en anmeldelse i Exhibitor.
The Du Pont Story ble sponsret av Du Pont-selskapet for å dokumentere dets historie. Filmen har hele tiden en tone av stor beundring for hver leder og ethvert av selskapets produkter.
Rolleliste
(I utvalg)
Vita Penezić
Vita Penezić (født 17. oktober 2006 i Zagreb) er en kroatisk friidrettsutøver som konkurrerer i sprintløp. Hun ble kroatisk mester på 100 meter i 2022, og fikk sølv på 100 meter under Sommer-EYOF 2022.
Idrettskarriere
Penezić kom på tredjeplass på 60 meter under det kroatiske U23-mesterskapet innendørs i 2022, og hun ble kroatisk U20-mester på 60 meter innendørs. Hun deltok i U20-balkanmesterskapet i friidrett innendørs 2022, og kom der på åttendeplass på 60 meter, og Kroatia kom på fjerdeplass på 4 x 400 meter stafett. Hun fikk sølv på 60 meter under det kroatiske U18-mesterskapet innendørs.
Utendørs deltok hun i U18-balkanmesterskapet i friidrett 2022, og fikk der bronse på 100 meter, og Kroatia vant 4 x 100 meter stafett. Den 25. juni vant hun 100 meter under det kroatiske mesterskapet i friidrett, og vant med det sin første nasjonale seniortittel. Hun deltok i U18-EM i friidrett 2022, men nådde ikke finalen på 100 meter. Hun kom på andreplass på 100 meter under det kroatiske U20-mesterskapet, og fikk der gull på 4 x 400 meter stafett.
Hun deltok i friidrett under Sommer-EYOF 2022, og fikk der sølv på 100 meter, bak Alice Pagliarini fra Italia.
Fyrste av Gerona
Fyrste av Gerona er en tittel for arvingen til Aragóns krone og som senere er tilknyttet Spanias krone.
Den går tilbake til hertugtittelen Peter IV av Aragón ga sin nyfødte sønn Johan 21. januar 1351. I 1414 ble Alfonso gitt tittelen fyrste av Gerona av sin far, Ferdinand I av Aragón, og to år etter, i februar 1416, ble fyrstedømmet Gerona formelt etablert. Alfonso arvet tronen i april 1416 og var barnløs. Tittelen fyrste av Gerona kom først i bruk igjen med Ferdinand IIs sønn Johan i 1481.
Tittelen fyrste av Gerona er senere benyttet i Spanias kongehus. Etter gjeninnsettelsen av Bourbon-dynastiet i 1975, ble tittelen i 1977 tatt i bruk som en av flere titler for tronarvingen.
Michal Prokop
Michal Prokop (født 1. april 1981) er en tsjekkisk terrengsyklist.
Romain Lagarde
Romain Lagarde (født 5. mars 1997 i Lorient) er en fransk håndballspiller, som spiller for den franske klubben.
Lagarde spiller også for det franske landslaget, og ble tatt ut i den franske troppen til Håndball-EM 2018 og Håndball-VM 2019.
Georg de Laval
Patrik Georg Fabian de Laval (født 16. april 1883, død 10. mars 1970) var en svensk sportsutøver som deltok i de olympiske leker, 1912 i Stockholm.
De Laval vant en olympisk sølvmedalje i skyting under OL 1912 i Stockholm. Han var med på det svenske laget som kom på andreplass i lagskytingen 50 meter militærpistol bak USA. De Laval kom på tredjeplass i moderne femkamp bak sine landsmenn Gösta Lilliehöök og Gösta Åsbrink.
Kaja Kallas’ andre regjering
Kaja Kallas’ andre regjering var Estlands regjering fra 18. juli 2022 til 17. april 2023. Regjeringen utgikk fra Det estiske reformpartiet, Fedreland (Isamaa) og Det sosialdemokratiske partiet, som sammen hadde flertall i Estlands riksdag. Reformpartiets leder Kaja Kallas var regjeringssjef.
Macrodorcas (Epidorcus) similis
Macrodorcas similis er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En ganske stor (hannen ca. 50 millimeter), slank, halvmatt rødbrun til brunsvart hjortebille. Hannen har lange (gjerne over halve kroppslengden), slanke, nokså rette kjever med én tann litt utenfor midten, forøvrig fint sagtakkede i den ytre delen. Pannen har et firkantet framspring i midten. Pronotum er rundet. Hunnen er foreløpig ukjent.
Kaja Kallas’ andre regjering
Etter parlamentsvalget i mars 2023 ble regjeringen avløst av Kaja Kallas’ tredje regjering.
Macrodorcas (Epidorcus) similis
Levevis
Larvene utvikler seg i morken ved av løvtrær.
Systematisk plassering
Arten blir ofte plassert i slekten Prosopocoilus.
Escape Plan
Handling
Ray Breslin (Sylvester Stallone) jobber med å designe fengselsceller. Når han blir satt i en felle og deretter uskyldig dømt for et mord, blir han kastet inn i en celle han selv har designet. Han begynner straks å planlegge flukten - han skal på død og liv finne personen som har lurt ham. Som medhjelper har han den vise og sjelfulle fangen Swan Rottmayer (Arnold Schwarzenegger).
Alexandre Bertrand (arkeolog)
Alexandre Louis Joseph Bertrand (født 11. juni 1820 i Paris, død 8. desember 1902 i Saint-Germain-en-Laye) var en fransk arkeolog. Han var sønn av fysikeren Alexandre Jacques François Bertrand (1795–1831) og eldre bror av matematikeren Joseph Louis François Bertrand (1822–1900).
Bertrand var direktør for museet i Saint-Germain og skrev blant annet Études de mythologie et d'archéologie grecques (1858) og La religion des Gaulois (1897). Han var redaktør for Revue archéologique.
Viking Fotballklubb i 2010
Eliteserien
{|
Jack Ryan
John Patrick «Jack» Ryan, Sr. er en oppdiktet rollefigur skapt av Tom Clancy. Ryan debuterte i romanen Jakten på Rød Oktober i 1984, som ble filmatisert som Jakten på Rød Oktober i 1990, og har senere opptrådt i en rekke av Clancys romaner, som oftest som hovedperson.
Ryan er utdannet historiker. Etter noen år som aksjemegler, får han et professorat i historie ved U.S. Naval Academy. Men han blir i løpet av bokserien stadig nærmere tilknyttet CIA. Senere blir han nasjonal sikkerhetsrådgiver for den amerikanske regjeringen, før han blir visepresident i USA. Når presidenten dør i et terror-angrep, blir Ryan nødt til å overta også denne rollen.
Bakgrunn
Jack Ryan ble født i 1950 til en irsk-katolsk familie i Baltimore, Maryland. Faren hans, Emmet William Ryan, var ansatt i Baltimore Police Department og en militærveteran fra andre verdenskrig. Faren hans hadde tjenestegjort sammen med resten av 101. luftbårne divisjon under Ardenneroffensiven. Moren hans, Catherine Burke Ryan, var en sykepleier. Patriot Games nevnte at Ryan hadde en søster, som bodde i Seattle. Etter å ha blitt uteksaminert seg fra videregående skole i Towson, Maryland studerte Ryan ved Boston College. Han fikk en Bachelor of Arts i økonomi, før han vervet seg som offiser i United States Marine Corps.
Men den militære karrieren hans ble imidlertid avbrutt i en alder av 23 år, når et helikopter (en CH-46 Sea Knight) styrtet under en NATO-øvelse over øya Kreta. Ryan skadet ryggen hardt i denne ulykken, og kirurger ved Walter Reed National Military Medical Center i Bethesda, Maryland, klarte ikke å gi ham tilstrekkelig hjelp. Dette førte til en langvarig restitusjonsprosess (hvor Ryan ble avhengig av smertestillende medisiner) og han måtte forlate militæret. Han begynte i stedet som aksjemegler, og fikk en stilling hos investeringsselskapet Merrill Lynch som hadde kontor i Baltimore. Ryans foreldre døde i en fly-ulykke ved Midway internasjonale lufthavn, cirka nitten måneder etter Ryans helikopter-krasj på Kreta. Han utviklet dermed en fly-skrekk som varte i flere år. I film-versjonen av «The Hunt for Red October» ble deler av Ryans bakgrunn forandret, og påstod at han ble uteksaminert fra United States Naval Academy i 1972.
Når den sovjetiske ubåten «Red October» seiler inn i Penobscot River i Maine, påstår Ryan at han vokste opp i dette aktuelle området. I denne filmen påstås det også at helikopter-ulykken på Kreta fant sted i løpet av hans tredje år ved Naval Academy, og at Ryan avsluttet sitt siste år ved skolen fra sykehus-sengen. Samtidig som han administrerte kundenes porteføljer, begynte Ryan å investere sine egne penger. Han gjorde det så bra at en av Merrill Lynchs topp-ledelse, Joe Muller, reiste til Baltimore for å spise middag sammen med ham - med det formål å invitere ham til firmaets hovedkvarter i New York City - nærmere Wall Street. Til stede ved middagen var også Mullers datter Caroline, med kallenavnet Cathy, den gang en medisin-student ved Johns Hopkins University. Ryan og Cathy blir umiddelbart forelsket, og forlover seg kort tid senere.
En kveld, når Ryan spiser middag sammen med sin forlovede, opplever han store problemer med ryggen. Cathy tar ham med til Dr. Stanley Rabinowitz, en professor i nevrokirurgi ved det berømte Johns Hopkins Hospital i Baltimore - for å bli evaluert. Rabinowitz opererer senere Ryans rygg, og kurerer hans kroniske smerter i løpet av relativt kort tid. Men i en senere roman blir kirurgen kreditert som Sam Rosen, en doktor introdusert i boken Without Remorse. Cathy blir senere kirurg ved Wilmer Eye Institute som var en del av Johns Hopkins University School of Medicine, samt professor i kirurgi ved Johns Hopkins.
Etter å ha skapt en nettoverdi på åtte millioner dollar for seg selv, velger Ryan å forlate firmaet etter fire år. Han begynner i steden som student ved Georgetown University i Washington, D.C. for å studere historie. Han arbeider i en kortere periode ved Center for Strategic and International Studies, og aksepterer deretter en stilling ved U.S. Naval Academy som sivil professor i historie. I tillegg har han også skrevet ett par bøker om marine-historie. Etter en anbefaling fra pastor Tim O'Riley, en jesuitt-prest og professor ved Georgetown University, begynner Ryan som konsulent for Central Intelligence Agency.
Patriot Games (1987)
Mens han er på ferie til London sammen med familien sin, oppdager Ryan tilfeldigvis at Prince of Wales og hans familie blir forsøkt kidnappet. Dette angrepet ble orkestrert av den irske terror-gruppen Ulster Volunteer Force. Ryan forhindrer dette angrepet, men blir såret i prosessen. Ryan blir senere tildelt Royal Victorian Order av Elizabeth II av Storbritannia. Sean Miller, en av irene Ryan skadet i angrepet, blir dømt til fengsel på livstid. Men han bryter seg snart ut av fengsel. Forbitret over det mislykkede kidnappingsforsøket, og spesielt dødsfallet til broren sin - drept av Ryans under kidnappingsforsøket - ønsker Sean å ta hevn på Ryan.